5.pielikums Jūrmalas pilsētas domes

2018.gada 16.februāra nolikumam Nr.12

(protokols Nr.3, 6. punkts)

**LĪGUMS PAR LĪDZFINANSĒJUMA PIEŠĶIRŠANU Nr.\_\_\_\_\_\_\_\_\_\_\_\_\_\_\_\_\_\_**

Jūrmalā 20\_\_.gada\_\_\_\_\_\_\_\_\_\_\_\_\_\_\_\_

**Jūrmalas pilsētas dome,** reģ. Nr.90000056357 (turpmāk – **Dome),** kuras vārdā saskaņā ar Jūrmalas pilsētas pašvaldības 2010.gada 4.februāra saistošajiem noteikumiem Nr.6 „Jūrmalas pilsētas pašvaldības nolikums” rīkojas pašvaldības izpilddirektors \_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ. Nr.\_\_\_\_\_\_\_\_\_\_\_ (turpmāk - **Finansējuma saņēmējs**), tās **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_** personā, kurš rīkojas uz statūtu pamata, no otras puses, turpmāk katrs atsevišķi vai abi kopā saukti Puse/-es,

pamatojoties uz Jūrmalas pilsētas domes 20\_\_. gada \_\_. \_\_\_\_\_\_ nolikumu Nr. \_\_ „Par Jūrmalas pilsētai raksturīgu un nozīmīgu sporta pasākumu, kas Jūrmalā norisinājušies vismaz trīs gadus, līdzfinansēšanu”, Jūrmalas pilsētas pašvaldības 20\_\_.gada \_\_\_\_\_\_\_\_\_\_\_\_ saistošajiem noteikumiem Nr.\_\_ „Par Jūrmalas pilsētas pašvaldības 20\_\_.gada budžetu” un lai veicinātu veselīgu dzīvesveidu un sporta attīstību Jūrmalas pilsētas pašvaldības administratīvajā teritorijā, noslēdz šādu līgumu (turpmāk - Līgums):

1. **LĪGUMA PRIEKŠMETS**
   1. Līgums nosaka kārtību pasākuma „\_\_\_\_\_\_\_\_\_\_” (turpmāk – Pasākums) ieviešanai, Domes līdzfinansējuma piešķiršanai un Pasākuma uzraudzībai.
   2. Pasākuma īstenošanas termiņš ir no \_\_\_\_\_\_\_\_\_\_ līdz \_\_\_\_\_\_\_\_\_\_. Finansējuma saņēmējs atbilstoši Latvijas Republikas normatīvo aktu prasībām nodrošina Pasākuma īstenošanu saskaņā ar Līgumu, Pasākuma nolikumu (1. pielikums), ieņēmumu un izdevumu tāmi (turpmāk – izdevumu tāme; 2. pielikums), kas ir Līguma neatņemamas sastāvdaļas.
2. **LĪDZFINANSĒJUMS UN TĀ PIEŠĶIRŠANAS KĀRTĪBA**
   1. Pasākuma kopējās izmaksas ir \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), no kuriem Domes līdzfinansējums nepārsniedz \_\_\_\_\_\_ EUR (\_\_\_\_\_\_\_\_\_\_\_\_\_\_\_\_*euro*, \_\_\_\_centi).
   2. Dome samaksā Finansējuma saņēmējam līdzfinansējumu, nepārsniedzot līdzfinansējuma summu \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) apmērā, šādā kārtībā:
      1. 50% no līdzfinansējuma jeb \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) – 15 (piecpadsmit) darba dienu laikā pēc Līguma abpusējas parakstīšanas un Finansējuma saņēmēja rēķina saņemšanas;
      2. 30% no līdzfinansējuma jeb \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) – 15 (piecpadsmit) darba dienu laikā pēc starpposma atskaites (3.pielikums) par iepriekšējā līdzfinansējuma daļas maksājuma izlietojumu (ne mazāk kā 90% apmērā) un Finansējuma saņēmēja rēķina saņemšanas; ja starpposma atskaite netiek iesniegta, šajā apakšpunktā minētais maksājums tiek samaksāts kopā ar Līguma 2.2.3.punktā minēto maksājumu;
      3. ne vairāk kā 20% no līdzfinansējuma summas jeb \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) – 15 (piecpadsmit) darba dienu laikā pēc Līguma 3.1.18.punktā minēto dokumentu un Finansējuma saņēmēja rēķina saņemšanas, pamatojoties uz abu Pušu parakstītu Pasākuma īstenošanas atskaiti (4.pielikums).
   3. Visi Līguma ietvaros veiktie līdzfinansējuma summas maksājumi, izņemot pēdējo (gala) maksājumu, tiek uzskatīti kā avansa maksājumi, un ir uzskatāmi par attaisnoti izlietotiem tikai pēc abu Pušu parakstītas Pasākuma īstenošanas atskaites.
   4. Domei ir tiesības pieprasīt Finansējuma saņēmējam atgriezt izmaksāto līdzfinansējuma summu vai tā daļu, un Finansējuma saņēmējam ir pienākums 20 (divdesmit) darba dienu laikā no Domes pretenzijas nosūtīšanas dienas atmaksāt Domei summu neattiecināmo izmaksu apmērā, ja:
      1. līdzfinansējums ir piešķirts uz nepatiesu vai nepilnīgu datu pamata;
      2. Finansējuma saņēmējs nepienācīgi pilda Līguma noteikumus;
      3. Domes līdzfinansētajām Pasākuma izdevumu tāmes pozīcijām ir saņemts dubults finansējums;
      4. Dome, pārbaudot iesniegtos izdevumus attaisnojuma dokumentus, ir konstatējis krāpniecības pazīmes;
      5. Dome konstatē, ka Finansējuma saņēmēja atskaitēs sniegtais saņemtā atbalsta izlietojums nav attiecināms Pasākuma izdevumu tāmē noteiktajām aktivitātēm;
      6. iesniegtajiem dokumentiem trūkst normatīvajos aktos noteiktā juridiskā spēka.
   5. Izmaiņas izdevumu tāmē var veikt tikai pirms Pasākuma ietvaros plānotās aktivitātes īstenošanas, par ko Finansējuma saņēmējs informē Jūrmalas pilsētas pašvaldības iestādi “Jūrmalas Sporta servisa centrs”, reģistrācijas Nr. 90010478153, iesnieguma veidā, pievienojot precizēto izdevumu tāmi, kas kļūst par Līguma neatņemamu sastāvdaļu. To 10 (desmit) darba dienu laikā no iesniegšanas brīža izvērtē un saskaņo Domes vērtēšanas komisija un apstiprina Jūrmalas pilsētas pašvaldības izpilddirektors, par ko Finansējuma saņēmējs tiek rakstiski informēts.
   6. Pasākuma finansējuma izlietojuma pieaugums (atbilstoši iesniegtajai Pasākuma īstenošanas atskaitei) bez iepriekšējas saskaņošanas ar Domi ir pieļaujams un ir attiecināms ne vairāk kā 10% (desmit procentu) apmērā no apstiprinātās Pasākuma izdevumu tāmes katrā no izdevumu pozīcijām, nepalielinot Līguma 2.2. punktā noteiktā līdzfinansējuma summu. Finansējuma izlietojuma samazinājums ir pieļaujams bez ierobežojuma. Šādas izmaiņas tiek apstiprinātas, Pusēm parakstot starpposma atskaiti vai Pasākuma īstenošanas atskaiti.
   7. Ja izdevumu tāmes kopsumma samazinās vai palielinās izdevumu tāmē paredzētie ieņēmumi, tad proporcionāli tiek samazināts Domes līdzfinansējums, turpretī, ja izdevumu tāmes kopsumma pieaug, tad Domes līdzfinansējuma apmērs paliek nemainīgs.
   8. Visus Pasākuma īstenošanas laikā konstatētos neattiecināmos izdevumus vai sadārdzinājuma izmaksas Finansējuma saņēmējs sedz no saviem līdzekļiem.
3. **PUŠU SAISTĪBAS**
   1. Finansējuma saņēmējs apņemas:
      1. kvalitatīvi un noteiktajā laikā īstenot Pasākumu atbilstoši Pasākuma nolikumam (1.pielikums) un izdevumu tāmei (2.pielikums);
      2. atbildēt par Publisko iepirkumu likuma 7.panta pirmās daļas un Ministru kabineta 2017.gada 28.februāra noteikumu Nr. 104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” ievērošanu;
      3. īstenojot Pasākumu, ievērot Publisku izklaides un svētku pasākumu drošības likumā noteiktās prasības (tajā skaitā saņemt atbilstošu atļauju un ievērot likumā noteiktās pasākuma organizatora tiesības, pienākumus un atbildību), kā arī nodrošināt Pasākuma atbilstību citiem Latvijas Republikas spēkā esošajiem normatīvajiem aktiem un Domes prasībām;
      4. nodrošināt Jūrmalas pilsētas nosaukuma un logotipa iekļaušanu Pasākuma publicitātes un pašreklāmas materiālos, iepriekš iesniedzot un saskaņojot ar Jūrmalas Sporta servisa centru plānus un vizualizācijas informāciju nosūtot uz e-pasta adresi: [sportaservisacentrs@jurmala.lv](mailto:sportaservisacentrs@jurmala.lv);
      5. ja Pasākuma ietvaros tiek iegādāts sporta inventārs un sporta formas, tad nodrošināt uz sporta inventāra un sporta formām redzamā vietā izvietotu Jūrmalas pilsētas simboliku (logo vai ģerboni), tā vizualizāciju iepriekš saskaņojot ar Jūrmalas Sporta servisa centru;
      6. nodrošināt katram sacensību dalībniekam piemiņas dāvanu – medaļu ar Jūrmalas pilsētas logotipu, tā vizualizāciju iepriekš saskaņojot ar Jūrmalas Sporta servisa centru;
      7. atbilstoši sagatavot Pasākuma norises vietu, kā arī pēc Pasākuma nodrošināt norises vietas sakopšanu;
      8. nodrošināt Līguma izpildi ar nepieciešamajiem resursiem;
      9. izlietot līdzfinansējumu tikai Pasākuma īstenošanai atbilstoši abu Pušu apstiprinātajai izdevumu tāmei (2.pielikums);
      10. bez iepriekšējās rakstiskas saskaņošanas ar Domi neveikt izmaiņas Pasākuma aktivitātēs, īstenošanas termiņos, budžetā, izņemot Līguma 2.6. punktā noteiktajā gadījumā;
      11. Pasākuma īstenošanai nodrošināt atsevišķu norēķinu kontu bankā, uz kuru tiek pārskaitīti ar Pasākuma īstenošanu saistītie līdzekļi, un ar Pasākuma īstenošanu saistītos finanšu darījumus veikt tikai **bezskaidras naudas** norēķinu veidā, kas ir pamatoti ar izdevumus pamatojošiem dokumentiem atbilstoši Latvijas Republikas normatīvo aktu prasībām; visā ar Līgumu un Pasākuma īstenošanu saistītajā dokumentācijā, t.sk. darījumu un maksājumu dokumentos, norādīt Domes Līgumam piešķirto numuru;
      12. nodrošināt Domes un Jūrmalas Sporta servisa centra pārstāvim iespēju veikt Pasākuma aktivitāšu norišu pārbaudi uz vietas Pasākuma īstenošanas laikā;
      13. pēc Domes vai Jūrmalas Sporta servisa centra pieprasījuma 3 (trīs) darba dienu laikā rakstveidā vai mutiski sniegt informāciju par Pasākuma sagatavošanas un realizācijas gaitu, kā arī nekavējoties informēt par šķēršļiem, kas varētu ietekmēt Pasākuma kvalitāti vai izpildi atbilstoši Līguma noteikumiem;
      14. pēc Domes un Jūrmalas Sporta servisa centra pieprasījuma 10 (desmit) dienu laikā uzrādīt un/vai iesniegt visus Pasākuma ietvaros veikto izmaksu pamatojošos dokumentus, tai skaitā dokumentu oriģinālus un Pasākuma īstenošanai nodrošinātā norēķinu konta izdruku;
      15. nodrošināt Pasākuma darbību un aktivitāšu pamatojošu dokumentu oriģinālu saglabāšanu 5 (piecus) gadus pēc Pasākuma īstenošanas beigām;
      16. nodrošināt visus nodokļu maksājumus, kas saistīti ar Pasākuma finansējuma saņemšanu un izlietošanu; kā arī nodrošināt Valsts ieņēmumu dienesta administrēto nodokļu parādu un valsts sociālās apdrošināšanas obligāto iemaksu parādu, kas kopsummā pārsniedz 150 EUR (viens simts piecdesmit *euro*), neesamību gan Līguma slēgšanas brīdī, gan visā Līguma darbības laikā;
      17. kompensēt zaudējumus, kas Domei radušies Finansējuma saņēmēja vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
      18. **30 (trīsdesmit) dienu laikā** pēc Pasākuma īstenošanas iesniegt Jūrmalas Sporta servisa centram šādus dokumentus:
          1. Pasākuma īstenošanas atskaiti (4. pielikums) 2 (divus) eksemplārus;
          2. Līgumam atbilstošu līdzfinansējuma izlietojuma apliecinošu dokumentu (līgumu, rēķinu, maksājuma uzdevumu, pavadzīmju, izdevumiem par degvielu – maršruta lapu (ceļazīmi) u.tml.) kopijas;
          3. Pasākuma īstenošanai nodrošinātā norēķinu konta bankas apstiprinātu izdruku;
          4. pārējo Pasākuma īstenošanas ietvaros veikto izmaksu pamatojošo dokumentu sarakstu.
      19. 2 (divu) darba dienu laikā pēc sacensību norises iesniegt Jūrmalas Sporta servisa centram sacensību rezultātus. Rezultātiem jābūt apstiprinātiem ar sacensību galvenā tiesneša parakstu. Starptautiskajām un Latvijas čempionātu augstāko līgu sacensībām pieļaujami rezultāti bez galvenā tiesneša paraksta;
      20. Pasākuma ietvaros iegādāto inventāru izmantot un glabāt kā rūpīgam saimniekam ne mazāk kā 1 (vienu) gadu;
      21. nodrošināt, ka, veicot izdevumu tāmē norādītos maksājumus no Domes saņemtā līdzfinansējuma summas citiem pievienotās vērtības nodokļa (turpmāk – PVN) maksātājiem, šo citu PVN maksātāju rēķinos norādīto summu Finansējuma saņēmējs neieturēs kā priekšnodokli.
   2. Finansējuma saņēmējam nav tiesības Domes līdzfinansējumu noguldīt depozītā.
   3. Domes saistības:
      1. veikt Līgumā paredzētos maksājumus, ja ir izpildītas Līgumā minētās Finansējuma saņēmēja saistības;
      2. izvērtēt Līguma 3.1.18. punktā minētos dokumentus.
   4. Domei ir tiesības:
      1. veikt Finansējuma saņēmēja darbību un aktivitāšu norises un ar Pasākuma īstenošanu saistīto dokumentu, tai skaitā pieprasīt Pasākuma īstenošanai nodrošinātā norēķinu konta izdrukas, pārbaudes visā Pasākuma īstenošanas laikā un 5 (piecus) gadus pēc Pasākuma īstenošanas beigām;
      2. lai izslēgtu PVN iekļaušanu priekšnodoklī, veikt Pasākuma ietvaros Domes līdzfinansēto un ar PVN apliekamo aktivitāšu izlases veida dokumentu pārbaudes, nosūtot informācijas pieprasījumu par veiktajiem darījumiem Valsts ieņēmumu dienestam.
4. **PUŠU ATBILDĪBA UN STRĪDU RISINĀŠANA**
   1. Par līgumsaistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
   2. Ja Finansējuma saņēmējs nepienācīgi pilda Līgumā paredzētās saistības, Domei ir tiesības aprēķināt Finansējuma saņēmējam līgumsodu 0,5 % (nulle komats piecu procentu) apmērā no Līguma 2.2. punktā noteiktās līdzfinansējuma summas par katru pārkāpuma dienu, bet ne vairāk kā 10 % (desmit procentus), ko Dome ir tiesīga arī ieturēt, veicot norēķinus.
   3. Līgumsoda samaksa neatbrīvo Puses no saistību pienācīgas izpildes.
   4. Puses apņemas neizpaust trešajām personām informāciju, kas saistīta ar Līgumu un ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
   5. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
5. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
   1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
   2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
   3. Neviena no Pusēm neatbild par Līgumā noteikto saistību neizpildīšanu, ja tas noticis  
      nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
   4. Katra no Pusēm 3 (trīs) darba dienu laikā informē otru Pusi par augstāk minētās  
      nepārvaramas varas iestāšanos. Puses savstarpēji vienojas par Līgumā noteikto termiņu  
      pagarināšanu vai Līguma izbeigšanu.
   5. Finansējuma saņēmējam ir tiesības vienpusēji atkāpties un izbeigt Līgumu pirms tajā noteikto saistību izpildes, ja Dome nepamatoti nav samaksājusi Līguma 2.2.1. punktā noteikto līdzfinansējuma daļu.
   6. Domei ir tiesības vienpusēji izbeigt Līgumu pirms tajā noteikto saistību izpildes, nosūtot paziņojumu un norādot izbeigšanas datumu:
      1. Jūrmalas pilsētas pašvaldības budžeta neizpildes gadījumā, iepriekš par to brīdinot Finansējuma saņēmēju;
      2. ja Finansējuma saņēmējam pasludināts maksātnespējas process, tā darbība ir apturēta vai tas ir pakļauts līdzīga rakstura situācijai;
      3. ja Finansējuma saņēmējs nepienācīgi pilda savas saistības un pēc  
         Domes rakstveida brīdinājuma saņemšanas turpina tās nepildīt. Šādā gadījumā Finansējuma saņēmējs atlīdzina Domei visus tiešos un netiešos zaudējumus, kā arī maksā līgumsodu 10% (desmit procentu) apmērā no Līguma 2.2.punktā minētās līdzfinansējuma summas 10 (desmit) darba dienu laikā pēc attiecīga paziņojuma saņemšanas.
6. **CITI NOTEIKUMI**
   1. Ja kāds no Līguma noteikumiem zaudē spēku, tad tas neietekmē citus Līguma noteikumus.
   2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
   3. Puses apņemas 3 (trīs) darba dienu laikā no izmaiņu veikšanas brīža paziņot otrai Pusei par izmaiņām rekvizītos.
   4. Visi paziņojumi un pretenzijas, kas saistītas ar Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:
      1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
      2. ja tās nodotas personīgi rokās pret parakstu, tad dienā, kad tās nogādātas saņēmēja adresē.
   5. Puses nozīmē kontaktpersonas, kuras veic savstarpēju sadarbības koordinēšanu Līguma un Pasākuma īstenošanas laikā:
      1. Jūrmalas Sporta servisa centra kontaktpersona: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_;
      2. Finansējuma saņēmēja kontaktpersona: \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_.
   6. Līguma pamatteksts sagatavots latviešu valodā uz \_ (\_\_\_\_\_\_\_\_) lapām un pielikumiem uz \_\_\_\_ (\_\_\_\_\_\_\_\_) lapām, 2 (divos) juridiski vienādos eksemplāros, no kuriem viens tiek nodots Domei, bet otrs – Finansējuma saņēmējam.
   7. Līgumam kā neatņemamas sastāvdaļas pievienoti šādi pielikumi:

1.pielikums – Sporta pasākuma nolikums\_\_\_\_\_\_\_\_\_\_\_\_\_\_\_\_ uz \_\_ (\_\_\_\_\_\_\_) lapām;

2.pielikums – Ieņēmumu un izdevumu tāme\_\_\_\_\_\_\_\_\_\_\_\_\_\_\_\_ uz \_\_ (\_\_\_\_\_\_\_) lapām;

3.pielikums – Starpposma atskaite uz \_\_ (\_\_\_\_\_\_\_\_\_) lapām;

4.pielikums – Atskaite uz \_\_ (\_\_\_\_\_\_\_) lapām;

5.pielikums – Aizpildīts Ministru kabineta 02.12.2014. noteikumu Nr. 740 1.pielikums “Uzskaites veidlapa par sniedzamo informāciju *de minimis* atbalsta piešķiršanai” uz \_\_ (\_\_\_\_\_\_\_\_) lapām.

**7. PUŠU REKVIZĪTI**

|  |  |
| --- | --- |
| **Dome**  Jūrmalas pilsētas dome  Nod. maks. reģ. Nr.90000056357  Jomas ielā Nr.1/5, Jūrmalā, LV-2015  Konta Nr.LV84PARX0002484572001  Akciju sabiedrība „Citadele banka”  Kods PARXLV22 | **Finansējuma saņēmējs**  Reģ. Nr.  Konta Nr.:  Kods |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jūrmalas pilsētas pašvaldības izpilddirektors | \_\_\_\_\_\_\_\_\_\_\_\_\_\_\_\_\_\_\_\_\_\_\_ |